42 Il-MALTI Fuq l-Għolja tal-Verdala Nhar is-Salvatur 06.08.04 E. l-għolja tal-Verdala Il-lejl aktar bellusi Il-fewġa aktar rieżħa Id-dinja fortizza mtarrġa Taħkem fuq l-erbat irjieħ … Irqajja' siekta ta' dwal fruntiera Ipetptu dgħajfa f'ċirkonferenza gżira Mwennsa u mittiekla minn ilmijiet il-ġenesi … 'Il fuq, fuq rasi ilebbtu r-rikkieba mgħammda tal-Apokalissi jifirxu xbieki qerrieda minn bejn il-kwiekeb … il-kwiekeb li jħarsu muti Imrieżaq ta' dija iwerżqu fid-dalma … li mal-logħob tan-nar fuq witgħa maltija jaraw ukoll il-logħba mxajtna tiżra' l-mewt u l-ħerba biex tagħlef it-terrur li jkompli jbejjet f'Nassirija